SNNP โบรกชี้กำไร Q1 “ออลไทม์ไฮ” แตะ 158 ล้าน สวนกระแสโลว์ซีซั่น
SNNP โบรกชี้กำไร Q1/66 “ออลไทม์ไฮ” แตะ 158 ล้าน สวนกระแสโลว์ซีซั่น จับตาดันทั้งปีนี้ทะลุ 722 ล้านบาท   แนะซื้อเป้า 30.00 บาท
SNNP โบรกชี้กำไร Q1/66 “ออลไทม์ไฮ” แตะ 158 ล้าน สวนกระแสโลว์ซีซั่น จับตาดันทั้งปีนี้ทะลุ 722 ล้านบาท   แนะซื้อเป้า 30.00 บาท
31 มี.ค. 2566

บล.ดาโอ ระบุในบทวิเคราะห์วันนี้ (30 มี.ค.66) บริษัท ศรีนานาพร มาร์เก็ตติ้ง จำกัด (มหาชน) หรือ SNNP คงคำแนะนำ “ซื้อ” คงราคาเป้าหมายปี 2566 ที่ 30.00 บาท บาท ประเมินกำไรสุทธิไตรมาส 1/2566 ที่ 158 ล้านบาท โต 50% เทียบช่วงเดียวกันของปีก่อน และโต 3% เทียบไตรมาสก่อนหน้า กำไรขยายตัว เทียบช่วงเดียวกันของปีก่อนหนุนโดย
1.รายได้รวมปรับตัวเพิ่มขึ้น 30% เทียบช่วงเดียวกันของปีก่อน จากรายได้ในประเทศที่ขยายตัว 26% เทียบช่วงเดียวกันของปีก่อน และรายได้ต่างประเทศขยายตัว 45% เทียบช่วงเดียวกันของปีก่อน จากรายได้เวียดนามที่ขยายตัว, 2.GPM ขยายตัว และ3. SG&amp;A to sales ปรับตัวลดลง ด้านกำไรที่เพิ่มขึ้นเทียบไตรมาสก่อนหน้า จาก GPM ที่ปรับตัวเพิ่มขึ้น โดย GPM ของเวียดนามปรับตัว และ SG&amp;A expenses ปรับตัวลดลง เนื่องจากปรับตัวลงจากการปรับกลยุทธ์โฆษณา ช่วยชดเชยรายได้รวมที่ปรับตัวลดลง 10% เทียบไตรมาสก่อนหน้าจากรายได้ต่างประเทศที่ปรับตัวลดลง 36%เทียบไตรมาสก่อนหน้า เนื่องจากเทศกาล Tet ในเวียดนาม
ทั้งนี้คงประมาณการกำไรปกติปี 2566 ที่ 722 ล้านบาท โต 40% เทียบช่วงเดียวกันของปีก่อน และปี 2567 มองว่าเป็นปีทองของ SNNP คาดกำไรปกติที่ 914 ล้านบาท โต 27% เทียบช่วงเดียวกันของปีก่อน จาก 1. รายได้รวมโต 15% เทียบช่วงเดียวกันของปีก่อน จากรายได้ต่างประเทศโต 21%เทียบช่วงเดียวกันของปีก่อน จากการรับรู้รายได้จากโรงงานเวียดนาม ทั้ง 3 เฟสเต็มปี และในประเทศ 12% เทียบช่วงเดียวกันของปีก่อน และ 2) GPM ขยายตัวต่อเนื่องราคา
ด้านหุ้น outperform SET 2% ใน 1 เดือนที่ผ่านมา ชอบ SNNP จาก valuation น่าสนใจ โดย เทรดอยู่ที่ PER 32.2 เท่า เทียบกับ EPS CAGR ปี 2565-2567 ที่ 33% อีกทั้งยังมีอัพไซด์จากสินค้านวัตกรรม และการรุกทำตลาดในประเทศใหม่โดยเฉพาะ ฟิลิปปินส์, อินโดนีเซีย และจีน